Diari Oficial de la Generalitat Valenciana


Sumari del DOGV 1724, del 14-02-1992 (1992/823961)

ORDRE de 27 de gener de 1992, de la Conselleria d'Agricultura i Pesca, per la qual aprova el Pla d'Obres i Actuacions a Cullera, dins la zona de Gandia (València), declarada zona desfavorida per la Comunitat Econòmica Europea.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/27/(2)/dof/vci/html**

### Dades del document

Número de DOGV
:   1724

Data del DOGV
:   14-02-1992

Secció del DOGV
:   DISPOSICIONS GENERALS

Número del document
:   1992/823961


Data del document
:   27-01-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 27 de gener de 1992, de la Conselleria d'Agricultura i Pesca, per la qual aprova el Pla d'Obres i Actuacions a Cullera, dins la zona de Gandía (València), declarada zona desfavorida per la Comunitat Econòmica Europea.  
El Decret 48/1987 de 13 d'abril, del Consell de la Generalitat Valenciana, disposa que la Conselleria d?agricultura i Pesca durà a terme les obres i les actuacions que s'hagen d'emprendre a les zones desfavorides declarades per la Comunitat Europea en la Directiva del Consell 86/466, de 14 de juliol. El municipi de Cullera és inclòs a la llista comunitària de zones agrícoles desfavorides d'aquesta directiva, ja que sobre la seua superfície incideixen limitacions específiques, degudes a la progressiva salinització de l'aigua de reg i de les terres de conreu i a les freqüents inundacions que pateix.  
A petició de l'Ajuntament i de la Comunitat de Regants de Cullera, i amb la finalitat de pal·liar el problema de les inundacions i també el de la salinització de l'aigua i l'adequada utilització de l'aigua per al reg, s'ha redactat per aquesta conselleria el Pla d'Obres i Actuacions a Cullera (marge dret del riu Xúquer), que fa referència a les obres de sanejament i millora del reg.  
Examinat el dit pla, hom considera que les obres que s'hi inclouen, han estat degudament classificades segons determinen els articles 62 i 65 de la Llei de Reforma i Desenvolupament Agrari, i l'article 2 del Decret 48/1987, del Consell de la Generalitat Valenciana. Les esmentades obres contribuiran a millorar l?ús per a fins agraris de l'aigua per a reg i sanejament, alhora que evitaran danys per inundacions i milloraran els rendiments dels conreus i tot això amb els consegüents beneficis per als agricultors afectats.  
Per això i en ús de les facultats que tinc atribuïdes,  
ORDENE:  
Article primer  
Aprovar el Pla d'Obres i Actuacions de Cullera, dins la Zona Desfavorida per Limitacions Especifiques de Cullera, Tavernes de la Valldigna, Xeraco i Xeresa (València).  
Article segon  
D'acord amb els articles 62 i 65 de la Llei de Reforma i Desenvolupament Agrari les obres previstes en el pla que s'aprova resten classificades d'interès general i incloses en el grup a) de l'article 61 d'aquesta llei.  
Les obres que s'hi inclouen en el pla, són les necessàries per a permetre la correcta evacuació de l'aigua a l'Estany, i s'evita d'aquesta manera la intrusió de l'aigua marina. També s'hi inclouen les obres necessàries per al condicionament del camí agrícola, sèquia i marges contigus al terme de Tavernes de la Valldigna.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes pertinents per a la millor aplicació de tot allò que disposa aquesta ordre.  
Segona  
Aquesta ordre entrarà en vigor el dia de la publicació al Diari Oficial de la Generalitat Valenciana.  
València, 27 de gener de 1992.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI